但是同為吳国所開鑿个胥溪、胥浦才是大運河最早成形个一段，其以伍子胥而命名。开凿之確切日期已弗可考，但伍子胥於前484年畀夫差賜劍自盡，故推斷應在邗沟开凿前完成。胥溪從宜興開始，在蕪湖入長江，使太湖水系第一次搭長江聯繫起來。胥浦是在胥溪完工後弗久開凿个，它以太湖為起點，經淀山湖搭泖湖，流入東海，為太湖開拓了出海口。胥溪、胥浦个開凿，擔整個東南水系連成一體。